তিনি বরাবরই রুশ প্রেসিডেন্ট ভøাদিমির পুতিনের সক্রিয় সমর্থ ছিলেন এবং মার্কিন প্রেসিডেন্ট নির্বাচনে রাশিয়ার হস্তক্ষেপের অভিযোগে তিনি রাশিয়ার পক্ষ নিয়ে কথাও বলেছেন। অবশেষে রাশিয়া তাদের এই বন্ধুকে স্বীকৃতি দিল তাদের মুখপাত্র নিয়োগ করে। জানা গেছে হলিউডের অ্যাকশন তারকা স্টিভেন সিগাল এখন থেকে যুক্তরাষ্ট্র-রাশিয়া মানবিক সম্পর্ক উন্নয়নে রাশিয়ার মুখপাত্র হিসেবে কাজ করবেন। সিএনএনের এক প্রতিবেদন থেকে জানা গেছে, রাশিয়ার পররাষ্ট্র মন্ত্রণালয় এক বিবৃতিতে জানিয়েছে, অভিনেতা স্টিভেন সিগাল মার্কিন-রুশ মানবিক সম্পর্কোন্নয়নের পাশাপাশি সংস্কৃতি, জনসাধারণ এবং তারুণ্যের মাঝে সম্পর্ক উন্নয়ন এবং ধারণা বিনিময়ে কাজ করবেন। মন্ত্রণালয় আরও জানায় এই পদটি জাতিসংঘের শুভেচ্ছা প্রতিনিধির অনুরূপ। সিগাল ২০১৬ সালে রুশ নাগরিকত্ব অর্জন করেন। তিনি রুশ প্রেসিডেন্ট ভ্লাদিমির পুতিনের একজন ঘনিষ্ঠ বন্ধু। অভিনেতাটি বরাবর পুতিনকে সমর্থন দিয়ে এসেছেন। এছাড়া মার্কিন প্রেসিডেন্ট নির্বাচনে রাশিয়ায় হস্তক্ষেপের অভিযোগ উঠলে তিনি রাশিয়ার পক্ষে অবস্থান নেন।